b"\n_START_ARTICLE_\nRuhollah Khomeini\n_START_PARAGRAPH_\nSi Seyyed Ruholl\xc4\x81h Mo\xc5\x9f\xc5\xa3afavi Musavi Khomeyni (Persa (Persian): \xd8\xb3\xdb\x8c\xd8\xaf \xd8\xb1\xd9\x88\xd8\xad\xe2\x80\x8c\xd8\xa7\xd9\x84\xd9\x84\xd9\x87 \xd9\x85\xd8\xb5\xd8\xb7\xd9\x81\xd9\x88\xdb\x8c \xd9\x85\xd9\x88\xd8\xb3\xd9\x88\xdb\x8c \xd8\xae\xd9\x85\xdb\x8c\xd9\x86\xdb\x8c) (24 Setyembre 1902 \xe2\x80\x93 Hunyo 3, 1989) ay isang nakatatandang klerikong Muslim na Shi'a, pilosopong Islamiko at marja (awtoridad sa relihiyon), at ang pampolitikang lider ng Himagsikang Irani (Iranian Revolution) ng 1979 kung saan napatalsik si Mohammad Reza Pahlavi, ang huling Shah ng Iran. Pagkaraan ng himagsikan, si Khomeini ang naging Kataas-taasang Pinuno ng bansa\xe2\x80\x94ang pinakamataas na pigura sa politika ng bagong Republikang Islamiko hanggang sa kanyang kamatayan."